****

**Cwrs Uwch - Uned Gyfoes**

**Tylwyth**

**Geirfa**

|  |  |
| --- | --- |
| amrywiaeth(au) *diversity(-ies)* hunaniaeth(au) *identity (-ies)*  rhagfarn(au) *prejudice(s)*  rheg(feydd) *swear-word(s)* | baich/beichiau *burden(s)*  bwgan(od) *demon(s)*  cyfarwyddwr (-wyr) director(s)  cynhyrchiad/ *production(s)*  cynyrchiadau  disgynnydd / *descendant(s)*  disgynyddion  grym(oedd) *power(s)* |
| cyfleu *to convey*  darfod gorffen  gwahaniaethu *to discriminate* | arloesol *innovative*  hoyw *gay* |

|  |
| --- |
| cael derbyniad gwresog *to be warmly received*  cryn dipyn *quite a lot* |

**Cyflwyniad**

Bydd Theatr Genedlaethol Cymru a Theatr Sherman yn teithio theatrau mawr Cymru o 10 Mawrth i 4 Ebrill eleni gyda’u cyd-gynhyrchiad o ddrama newydd gan Daf James, sef *Tylwyth*. Mae’r uned hon yn rhoi cyflwyniad i’r ddrama ac yn rhoi cyfle i drafod rhai o’r themâu sy’n gysylltiedig â hi.

**Siaradwch**

* Dych chi’n mwynhau mynd i’r theatr neu fynd i weld cynyrchiadau byw o ryw fath?
* I ble byddwch chi’n mynd fel arfer i weld dramâu neu gynyrchiadau eraill?
* Beth oedd y cynhyrchiad diwethaf i chi ei weld?
* Cymharwch y profiad o weld cynhyrchiad byw â gweld ffilm neu ddrama deledu.
* Pan fyddwch chi’n mynd i weld cynhyrchiad byw, fyddwch chi’n mynd yno ac yn ôl adre’n syth neu fyddwch chi’n gwneud rhywbeth arall cyn neu ar ôl y perfformiad? Fyddwch chi’n “gwneud noson ohoni”?

**Tylwyth**

Ddeng mlynedd yn ôl, cafodd drama newydd, arloesol o’r enw *Llwyth* ei pherfformio ar lwyfannau theatrau Cymru. Hon oedd drama lawn gyntaf yr awdur, Daf James ac roedd yn adrodd hanes pedwar ffrind ar noson allan wyllt yng nghanol Caerdydd ar noson gêm rygbi ryngwladol. Roedd y pedwar ffrind yn Gymry Cymraeg ac yn ddynion hoyw ac roedd y ddrama’n ceisio cyfleu beth roedd hynny’n ei feddwl ac yn delio â’r gwrthdaro rhwng y ddwy hunaniaeth yna yr oedd yr awdur ei hun yn ei deimlo.

Cafodd *Llwyth* dderbyniad gwresog gan gynulleidfaoedd yng Nghymru a thu hwnt. Dechreuodd ei thaith o amgylch theatrau Cymru yn Theatr Sherman, Caerdydd a chafodd ei llwyfannu yng Nghaeredin a Llundain cyn mynd ymlaen i gael ei pherfformio mor bell i ffwrdd â Taiwan!

Mae’r pedwar ffrind o *Llwyth* yn dod yn ôl at ei gilydd eleni yn nrama ddiweddaraf Daf James, *Tylwyth*. Mae tri o’r actorion o *Llwyth* yn eu holau hefyd wrth i Simon Watts, Danny Grehan a Michael Humphreys ailgydio yn eu rhannau gwreiddiol, a chroesewir tri aelod newydd o’r cast: Arwel Davies, Aled ap Steffan a Martin Thomas. Mae’r cyfarwyddwr, Arwel Gruffydd yn un arall sy’n parhau yn yr un rôl ar gyfer *Tylwyth* a bydd y cynllunydd, Tom Rogers yn dychwelyd i fod yn gyfrifol am y set a’r dillad wedi iddo dreulio’r blynyddoedd diwethaf yn gweithio ar gynyrchiadau yn y West End, Llundain.

Mae’r bywydau’r cymeriadau wedi newid tipyn ers dyddiau *Llwyth*. Erbyn hyn, mae Aneurin wedi syrthio mewn cariad ac mae e a Dan wedi penderfynu mabwysiadu dau o blant. Cawn weld sut mae Aneurin yn addasu i fywyd teuluol yn ogystal â chael golwg ar sut mae bywydau ei hen ffrindiau wedi datblygu.

1. Trafodwch beth oedd arwyddocâd y lleoedd canlynol i ddrama *Llwyth*:
2. Canol Caerdydd
3. Theatr Sherman
4. Caeredin a Llundain
5. Taiwan
6. Nodwch dair ffaith ddysgoch chi wrth ddarllen y darn.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Geirfa**

Dewiswch y gair mwyaf addas i’w roi yn y bwlch yn y brawddegau isod (a’i dreiglo os oes angen):

1. Mae ein teulu ni wedi tyfu – ’dyn ni wedi \_\_\_\_\_\_\_\_\_\_\_\_\_\_\_\_\_\_ dau o blant.
   1. meithrin
   2. mabwysiadu
   3. ymestyn
2. Mae Delyth yn ysgrifennu llawer am ei phrofiadau ei hunan – mae llawer o’i gwaith yn \_\_\_\_\_\_\_\_\_\_\_\_\_\_\_\_\_\_.
   1. hunanfodlon
   2. hunanol
   3. hunangofiannol
3. Mae cyplau hoyw’n gallu priodi’n \_\_\_\_\_\_\_\_\_\_\_\_\_\_\_ yng Nghymru.
   1. cyfreithlon
   2. cyfreithwyr
   3. anghyfreithlon
4. Mae cymeriadau o’r De ac o’r Gogledd yn y ddrama, felly byddwch chi’n clywed amrywiaeth o \_\_\_\_\_\_\_\_\_\_\_\_\_ .
   1. amcanion
   2. arbedion
   3. acenion
5. Mae’r ail nofel yn y gyfres yn sefyll ar ei \_\_\_\_\_\_\_\_\_\_\_\_ ei hun – does dim rhaid i chi fod wedi darllen y nofel gyntaf er mwyn ei mwynhau hi.
   1. thraed
   2. choesau
   3. chlawr

**Gwylio a Gwrando – Daf ac Arwel**

Byddwch chi’n gweld clip fideo ble mae awdur *Tylwyth*, Daf James a’r cyfarwyddwr, Arwel Gruffydd yn trafod sut daeth y syniad ar gyfer y ddrama newydd. Edrychwch ar y clip ac atebwch y cwestiynau canlynol:

1. Pa newidiadau sydd wedi digwydd ers 2010 mae Daf yn eu trafod:
2. yn ei fywyd personol?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. i bobl hoyw yn gyffredinol yng Nghymru?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Fyddwch chi’n gallu mwynhau *Tylwyth* os na weloch chi *Llwyth*?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Beth yw perthynas Aneurin â’i ‘fwganod’:
2. ar ddiwedd *Llwyth*?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. yn y ddrama newydd?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Dyma ddiffiniadau o’r geiriau “llwyth” a “tylwyth”. Pa un ydy pa un?
2. Cymdeithas o bobl neu gasgliad o unedau teuluol sy’n dweud eu bod nhw’n ddisgynyddion i’r un cyndad neu sydd ag arferion sy’n gyffredin iddynt.
3. Aelodau teulu estynedig neu uned deuluol.

|  |
| --- |
| S:\Marchnata a Chyfathrebu\Cynyrchiadau\2019-2020\#70_Tylwyth\Lluniau\Ymarferion_ChrisLloyd\0.jpg |
| Danny Grehan, Simon Watts, Martin Thomas ac Arwel Davies yn ymarfer.  Llun gan Chris Lloyd |

**Caneuon *Tylwyth***

Mae cerddoriaeth a chaneuon yn cael lle amlwg yn *Tylwyth* ac yn bwysig wrth greu awyrgylch neu gyfleu negeseuon ochr yn ochr â pherfformiadau’r actorion. Ym mhob theatr, bydd yna gôr lleol yn cyfrannu at y cynhyrchiad, yn canu’r caneuon sy’n rhan o’r ddrama – yn emynau, hwiangerddi a chaneuon pop. Roedd corau yn rhan o gynhyrchiad *Llwyth* yn yr un ffordd, ac mae rhai o’r corau hynny ymhlith y rhai sy’n perfformio yn *Tylwyth* ddeng mlynedd yn ddiweddarach.

Un o’r caneuon sy’n cael lle amlwg yn y cynhyrchiad yw *Gorwedd Gyda’i Nerth* – cân am gariad a sut mae grym cariad yn gallu rhoi nerth a sicrwydd i rywun yng nghanol byd o ddryswch ac ansicrwydd. Cafodd y gân hon ei hysgrifennu gan Caryl Parry Jones ac mae hi wedi perfformio’r gân ei hun, ond mae’n fwy tebygol y byddwch chi’n ei nabod hi fel un o ganeuon y grŵp Eden.

Gwrandewch ar Eden yn canu’r gân. Dyma’r geiriau:

**Gorwedd Gyda’i Nerth.**

Mae ’na ddiwrnod arall wedi darfod  
Minnau eto'n methu'n lân â gwybod  
Pam yn y byd ein bod ni gyd yma nawr  
Be di'r rheswm, be sy’n mynd i newid?  
Dim ond duwiau a'r gwallgo sydd yn symud  
Môr a mynyddoedd mawr

Ond fe ddaw o rywle pell  
Rhyw deimlad yn ôl:  
Teimlad sy mor wir a chryf  
Ac yna daw'r gallu nôl  
I wybod ei werth  
Nabod ei gryfder, gorwedd gyda'i nerth  
Gweld ei olau yn glir  
Cyffwrdd â grym yr hyn sy'n gariad pur

Rhywle mae ’na rywun heno'n crio  
Ond mae breichiau un yn dynn amdano'n  
Cymryd y baich, yn rhannu ei ddagrau i gyd  
Ac yn rhywle arall mae edrychiad  
Eto'n dal yn gadarn yn y teimlad  
Heno sy'n troi ein byd

Pethe sydd o ddydd i ddydd yn gwylio bob cam  
A gymrwn ar y siwrne hon  
Ac eto dw i'n deall pam  
Dw i'n gwybod ei werth  
Nabod ei gryfder, gorwedd gyda'i nerth  
Gweld ei olau yn glir  
Cyffwrdd â grym yr hyn sy'n gariad pur

O! Dw i'n gwybod ei werth  
Nabod ei gryfder, gorwedd gyda'i nerth  
Gweld ei olau yn glir  
Cyffwrdd â grym yr hyn sy'n gariad pur

Dw i'n gwybod ei werth  
Nabod ei gryfder, gorwedd gyda'i nerth  
Gweld ei olau yn glir  
Cyffwrdd â grym yr hyn sy'n gariad pur

Dw i'n gwybod ei werth  
Nabod ei gryfder, gorwedd gyda'i nerth  
Gweld ei olau yn glir  
Cyffwrdd â grym yr hyn sy'n gariad pur

O! Dw i'n gwybod ei werth  
Nabod ei gryfder, gorwedd gyda'i nerth  
Gweld ei olau yn glir  
Cyffwrdd â grym yr hyn sy'n gariad pur

Dw i'n gwybod ei werth  
Nabod ei gryfder, gorwedd gyda'i nerth  
Gweld ei olau yn glir  
Cyffwrdd â grym yr hyn sy'n gariad pur

1. Mae “Minnau eto’n methu’n lân â gwybod” yn un o linellau’r gân. Pan fyddwn ni’n methu â gwneud rhywbeth er gwaethaf pob ymdrech, byddwn ni’n **methu’n lân** â’i wneud. Dwedwch am rywbeth dych chi’n methu’n lân â’i wneud er eich bod chi wedi ymdrechu'n galed a rhywbeth ro’ch chi’n methu’n lân â’i wneud rywbryd yn y gorffennol:

Dw i’n methu’n lân â... / Dw i’n ffaelu’n lân â...

Ro’n i’n methu’n lân â... / Ro’n i’n ffaelu’n lân â...

Soniwch hefyd am rywun arall yn methu’n lân â gwneud rhywbeth:

Mae \_\_\_\_\_ yn methu’n lân â... / Mae \_\_\_\_\_\_ yn ffaelu’n lân â...

Roedd...

1. Gyda’ch partner, llenwch y bylchau yng ngeiriau’r gân wrth wrando arni eto (croeso i chi ganu os dych chi eisiau!):

**Gorwedd Gyda’i Nerth.**

Mae ’na ddiwrnod arall wedi darfod  
Minnau eto'n methu'n lân â \_\_\_\_\_\_\_\_\_\_\_\_  
Pam yn y \_\_\_\_\_\_\_\_ ein bod ni gyd yma nawr  
Be di'r rheswm, be sy’n mynd i newid?  
Dim ond duwiau a'r gwallgo sydd yn symud  
Môr a \_\_\_\_\_\_\_\_\_\_\_\_\_\_\_\_\_\_\_\_\_\_\_ mawr

Ond fe ddaw o rywle \_\_\_\_\_\_\_\_\_\_  
Rhyw deimlad yn ôl:  
Teimlad sy mor wir a chryf  
Ac yna daw'r gallu nôl  
I wybod ei werth  
Nabod ei gryfder, gorwedd gyda'i \_\_\_\_\_\_\_\_\_\_\_  
Gweld ei olau yn glir  
Cyffwrdd â grym yr hyn sy'n \_\_\_\_\_\_\_\_\_\_\_\_ pur

Rhywle mae ’na rywun heno'n \_\_\_\_\_\_\_\_\_\_  
Ond mae \_\_\_\_\_\_\_\_\_\_\_\_\_ un yn dynn amdano'n  
Cymryd y baich, yn rhannu ei ddagrau i gyd  
Ac yn rhywle arall mae edrychiad  
Eto'n dal yn gadarn yn y teimlad  
Heno sy'n troi ein byd

Pethe sydd o ddydd i ddydd yn gwylio bob cam  
A gymrwn ar y siwrne hon  
Ac eto dw i'n \_\_\_\_\_\_\_\_ pam  
Dw i'n gwybod ei \_\_\_\_\_\_\_\_\_\_\_  
Nabod ei gryfder, gorwedd gyda'i \_\_\_\_\_\_\_\_\_\_\_  
Gweld ei \_\_\_\_\_\_\_\_\_\_ yn glir  
Cyffwrdd â grym yr hyn sy'n \_\_\_\_\_\_\_\_\_\_\_\_ pur

O! Dw i'n \_\_\_\_\_\_\_\_\_\_\_\_ ei \_\_\_\_\_\_\_\_\_\_\_\_  
Nabod ei \_\_\_\_\_\_\_\_\_\_, gorwedd gyda'i \_\_\_\_\_\_  
Gweld ei \_\_\_\_\_\_\_\_\_ yn glir  
Cyffwrdd â \_\_\_\_\_\_\_ yr hyn sy'n \_\_\_\_\_\_\_\_ pur

Dw i'n \_\_\_\_\_\_\_\_\_\_\_ \_\_\_ \_\_\_\_\_\_\_\_\_\_\_\_\_  
Nabod ei \_\_\_\_\_\_\_\_\_, \_\_\_\_\_\_\_\_ gyda'i \_\_\_\_\_\_ Gweld ei \_\_\_\_\_\_\_\_\_ yn glir  
Cyffwrdd â \_\_\_\_\_\_\_ yr hyn sy'n \_\_\_\_\_\_\_\_ \_\_\_

Dw i'n \_\_\_\_\_\_\_\_\_\_\_ \_\_\_ \_\_\_\_\_\_\_\_\_\_\_\_\_  
Nabod ei \_\_\_\_\_\_\_\_\_, \_\_\_\_\_\_\_\_ \_\_\_\_\_ \_\_\_\_\_\_ Gweld ei \_\_\_\_\_\_\_\_\_ \_\_\_ \_\_\_\_\_\_  
Cyffwrdd â \_\_\_\_\_\_\_ yr hyn sy'n \_\_\_\_\_\_\_\_ \_\_\_

O! Dw i'n \_\_\_\_\_\_\_\_\_\_\_ \_\_\_ \_\_\_\_\_\_\_\_\_\_\_\_\_  
\_\_\_\_\_\_\_ \_\_\_ \_\_\_\_\_\_\_\_, \_\_\_\_\_\_\_ \_\_\_\_ \_\_\_\_\_\_ Gweld ei \_\_\_\_\_\_\_\_\_ \_\_\_ \_\_\_\_\_\_  
\_\_\_\_\_\_\_\_\_ â \_\_\_\_\_\_ yr hyn sy'n \_\_\_\_\_\_\_ \_\_\_

Dw i'n \_\_\_\_\_\_\_\_\_\_\_ \_\_\_ \_\_\_\_\_\_\_\_\_\_\_\_\_  
\_\_\_\_\_\_\_ \_\_\_ \_\_\_\_\_\_\_\_, \_\_\_\_\_\_\_ \_\_\_\_ \_\_\_\_\_\_ \_\_\_\_\_\_\_\_ \_\_\_ \_\_\_\_\_\_\_\_\_ \_\_\_ \_\_\_\_\_\_  
\_\_\_\_\_\_\_\_ \_\_ \_\_\_\_\_ \_\_ \_\_\_ \_\_\_\_ \_\_\_\_\_\_\_ \_\_\_

**Darn o sgript *Tylwyth***

Iaith lafar bob dydd mae’r cymeriadau yn *Tylwyth* yn ei siarad. Un o’r De ydy Aneurin, ond Gogleddwr ydy ei ŵr, Dan, felly mae cymysgedd o dafodieithoedd deheuol a gogleddol yn y ddrama. Mae’r cymeriadau hefyd yn defnyddio llawer o Saesneg ac yn llithro’n aml o un iaith i’r llall. Byddwch yn barod hefyd i glywed **cryn dipyn** o regfeydd os ewch chi i weld y cynhyrchiad.

1. Darllenwch trwy’r darn o sgript y ddrama sydd ar y dudalen nesaf gyda’ch partner. Chwiliwch am yr ymadroddion yn y sgript sy’n cyfateb i’r ymadroddion safonol sydd yn y tabl isod. Rhowch yr ymadroddion o’r sgript yn y golofn iawn yn y tabl (deheuol/gogleddol).

|  |  |  |
| --- | --- | --- |
| **Safonol** | **Gogleddol** | **Deheuol** |
| Dyw/Dydy hynny ddim yn wir |  |  |
| Ti sy’n dod â’r arian i mewn. |  |  |
| Dw i’n gobeithio hynny |  |  |
| Dw i wedi rhedeg allan o syniadau. |  |  |
| Does dim y fath beth â... |  |  |
| Dwedaist ti hynny |  |  |
| Oni ddylen ni fynd?  /Ddylen ni ddim mynd? |  |  |
| Dwedais i |  |  |
| Does dim bai arnyn nhw |  |  |
| Y peth diwethaf ’dyn ni eisiau |  |  |
| lwcus fy mod i wedi gwahodd dy rai di |  |  |
| Dw i ddim eisiau eu gweld nhw |  |  |
| Dw i’n gweld dy eisiau di |  |  |
| ’Dyn ni byth yn cael eiliad i ni’n hunain |  |  |

1. “Does ’na’m ffasiwn beth â *writer’s block*” yn ôl Dan. Meddyliwch am dri pheth arall y gallwch chi ddweud nad oes y fath beth yn bod:

Does na’m ffasiwn beth â... / ’Sdim shwd beth â...

1. “Ma pob rhiant ishio taflu'u plant allan drwy'r ffenast”, medd Dan. Defnyddiwch yr un patrwm i ddweud beth mae pob un o’r canlynol eisiau’i wneud:
2. plentyn – Mae pob plentyn eisiau...
3. athro
4. gwleidydd
5. actor
6. Cymro/Cymraes
7. Mae’r cyflwyniad uchod yn dweud bod **cryn dipyn** o regi yn y ddrama. Llenwch y bylchau yn y brawddegau canlynol sy’n cynnwys ‘cryn dipyn’:
8. Mae gynnon ni gryn dipyn o \_\_\_\_\_\_\_\_\_\_\_\_\_ i’w wneud eto.

/ Mae cryn dipyn o \_\_\_\_\_\_\_\_\_\_\_\_\_ gyda ni i’w wneud eto.

1. Mae cryn dipyn o \_\_\_\_\_\_\_\_\_\_\_\_\_ yn weddill ar ôl y parti.
2. Daeth cryn dipyn o \_\_\_\_\_\_\_\_\_\_\_\_\_\_ y pentref i’r cyfarfod yn y neuadd neithiwr.
3. Mae cryn dipyn o \_\_\_\_\_\_\_\_\_\_\_\_\_\_ wedi bod ers i fi basio’r prawf gyrru.

**Darn o’r sgript**

***Lolfa Aneurin a Dan.***

***Plentyn dwy flwydd oed yn sgrechian drwy baby-monitor.***

**Aneurin** *(yn gweiddi)*BE QUIET! \*\*\*\*\*\*\*\*\*!

**Dan** Gad iddi.Wneith hi *self-soothio* rwan.

**Aneurin** Dw i’n teimlo mor *useless*.

**Dan** Ti ddim yn *useless*.

**Aneurin** Ti sy'n neud popeth!

**Dan** ’Di hynny'm yn wir. Chdi sy’n dod â’r pres i fewn.

**Aneurin** *I wish*.

**Dan** Ma rywbath siwr o gael y *greenlight* cyn bo hir, gei di weld.

**Aneurin** Gobitho ’ny, achos wi di rhedeg mas o syniadau a ni mynd i ddechrau rhedeg mas o arian.

**Dan** Does ’na’m ffasiwn beth â *writer’s block*. Ddudist ti hynny dy hun.

**Aneurin** *But that was before I only had three hours sleep a night*. ’Sdim byd diddorol ’da fi i ddweud rhagor! *Seriously*. Na ddylen ni fynd ati hi?

**Dan** Neith hi sdopio rwan. Trystia fi.

**Aneurin** *I can’t do this*! Wi'n cael *fantasies* am daflu hi mas o'r ffenest.

**Dan** Ma pob rhiant ishio taflu'u plant allan drwy'r ffenast; *the good ones are the ones who don't*.

***Mae’r crio yn distewi.***

**Dan** Ddudis i.

**Dan** Dw i'n meddwl ella bod chdi'n *depressed*.

**Aneurin** Mae'n OK i ti. Mae'r ddau'n dwlu arnat ti.

**Dan** Pedair a dwy ydyn nhw. Sgynnyn nhw'm help. A fi sydd efo nhw drwy’r dydd.

**Aneurin** *Exactly*.

**Dan** Ond dw i wastad yn gadael y stafell pan ti'n dod nôl o'r llyfrgell.

**Aneurin** *But they come running after you as if their lives depended on it*.

**Dan** Chdi sy'n mynd atyn nhw'n y nos.

**Aneurin** *But they still scream for you as if I'm the \*\*\*\*\*\*\* child-catcher*.

**Dan** Aneurin, *calm down*, plîs!

**Aneurin** Ti sy'n codi dy lais! Peth diwetha ni moyn yw bod nhw’n clywed ni'n cweryla ar ôl popeth ma nhw di mynd drwyddo!

**Dan** So, paid â ‘cweryla’ efo fi, ’ta!

**Aneurin** Nawr wi'n deall pam bod dynion strêt wastad yn diflannu lawr i'r *pub* gyda'u *man friends*.

**Dan** Wel, lwcus bo fi di gwahodd rhai chdi yma heno felly, ’ta,’de?

**Aneurin** Beth?

**Dan** Ma nhw isio gweld chdi.

**Aneurin** Sa i ishe gweld nhw.

**Dan** ’Da ni'm ’di gweld nhw ers i'r plant gyrraedd. Ma hi dros ddau fis rwan.

**Aneurin** *I can't face them*. Welest ti *reaction* nhw pan wedon ni wrthyn nhw bo ni’n mynd i fabwysiadu. Ma nhw’n dishgwl fi fethu.

**Dan** Paid â malu cachu. Ma nhw’n hollol gefnogol. Ffrindia gora chdi ydyn nhw.

**Aneurin** Ffona nhw a cansla.

**Dan** Ti'n bihafio fatha plentyn rŵan.

**Aneurin** Ond dw i'n miso ti. Dw i'n miso ni. Smo ni byth yn cael eiliad i ni'n hunan.

****

**Siaradwch**

* Pa heriau mae rhieni sy’n magu plant yn eu hwynebu y dyddiau yma?
* Ydy amrywiaeth yn cael ei dderbyn a’i ddathlu nawr, neu oes gormod o ragfarn a gwahaniaethu o hyd?
* Dych chi’n debygol o fynd i weld *Tylwyth* yn y theatr?
* Pa leoliad ydy’r un mwya cyfleus i chi?